पंचायतों को मिलेगा 6000 करोड़
राज्य सरकार अपने खर्च पर बुजुर्गों को कराएगी तीर्थयात्रा
ग्रामीणविकास मंत्री नीलकंठ सिंह मुंडा ने बुधवार को मुरहू में दो योजनाओं का शिलान्यास किया। इसमें मुरहू-चाईबासा रोड से चमरा टोली तक 1.81 करोड़ रुपए की लागत से बनने वाली 4.3 किमी पक्की सड़क और मुरहू-वीरबांकी रोड में बुरमा गांव के नाले पर 81 लाख की लागत से बनने वाली 18 मीटर लंबी पुलिया शामिल है। शिलान्यास के बाद चमरा टोली में आयोजित समारोह में मुंडा ने कहा कि गांवों के विकास के लिए सरकार कृतसंकल्प है। इसलिए, राज्य सरकार ने गांव की सरकार को अधिकार विकास का जिम्मा सौंपा है। उन्होंने कहा कि डीआरडीए का पूरा अधिकार अब जिला परिषद को दे दिया गया है। गांवों के विकास के लिए ग्रामीण विकास विभाग सीधे पंचायतों को छह हजार करोड़ रुपए देने जा रही है। इसी कड़ी में नए साल में पहली किस्त के रूप में 336 करोड़ रुपए मुखिया के खाते में भेजे जाएंगे। मुंडा ने स्पष्ट किया कि सरकार रुपए देगी, तो उसका हिसाब भी लेगी। मंत्री मुंडा ने कहा कि किसी भी क्षेत्र के विकास के लिए आवागमन का साधन रीढ़ का काम करता है। इसी को ध्यान में रखकर वे आवागमन सुगम बनाने की दिशा में काम कर रहे हैं। 15 साल पूर्व खूंटी में कहीं कोई विकास नहीं दिखता था, लेकिन आज स्थिति एकदम उलट है। कार्यक्रम को भाजपा जिलाध्यक्ष ओपी कश्यप, प्रखंड अध्यक्ष काशीनाथ महतो, मुखिया सूर्यमणि मुंडू, चंद्रशेखर मांझी, गोमेश्वरी मुंडा आदि ने संबोधित किया। इससे पूर्व ग्रामीण कार्य विभाग के ईई महेंद्र पासवान ने योजनाओं से अवगत कराया। मौके पर भाजपा जिला उपाध्यक्ष ज्योतिष भगत, शफीक अंसारी, संजय साहू, अनूप साहू, सुरेश जायसवाल, जय भाला, बालमुकुंद कश्यप आदि उपस्थित थे। संचालन डीएन तिवारी ने किया।
बिरसा मृग विहार से निकलतीं शिक्षा मंत्री नीरा यादव।
शिक्षा मंत्री ने कहा, जल्द शुरू होने जा रहा झारखंड भारत दर्शन कार्यक्रम
मुरहू में सड़क का शिलान्यास करते मंत्री नीलकंठ सिंह मुंडा।
hin_Deva hin_Deva hin_Deva awa_Deva hin_Deva bho_Deva